ᱥᱟᱛᱱᱟ ᱦᱚᱱᱚᱛ

ᱥᱟᱛᱱᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱥᱟᱛᱱᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱗,᱕᱐᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱦᱚᱲ ᱮᱞ ᱫᱚ ᱒,᱒᱒᱘,᱙᱓᱕ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱒᱐.᱖᱓% ᱥᱚᱦᱨᱤ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱔᱙ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱥᱟᱛᱱᱟ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱩᱛᱛᱚᱨ ᱯᱨᱚᱫᱮᱥ, ᱥᱟᱢᱟᱝ ᱨᱮ ᱨᱤᱣᱟ, ᱮᱛᱚᱢ ᱯᱟᱪᱮ ᱨᱮ ᱥᱟᱦᱰᱚᱞ, ᱮᱛᱚᱢ ᱨᱮ ᱩᱢᱨᱤᱭᱟ ᱟᱨ ᱠᱟᱴᱱᱤ ᱟᱨ ᱯᱟᱪᱮ ᱯᱟᱱᱱᱟ ᱢᱚᱫᱷᱭᱚ ᱾ ᱦᱚᱱᱚᱛ ᱨᱤᱣᱟ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱫᱚ ᱚᱢᱚᱨᱯᱟᱴᱟᱱ, ᱢᱮᱦᱟᱨ, ᱱᱟᱜᱚᱫᱽ, ᱩᱪᱮᱦᱟᱨᱟ, ᱵᱤᱨᱥᱤᱝᱯᱩᱨ, ᱠᱚᱴᱟᱨ, ᱢᱚᱡᱷᱜᱟᱶᱟ, ᱨᱟᱢᱱᱚᱜᱚᱨ, ᱨᱟᱢᱯᱩᱨ ᱵᱟᱜᱷᱮᱞᱟᱱ ᱟᱨ ᱥᱚᱦᱟᱣᱟᱞ ᱨᱮᱱᱟᱜ ᱛᱟᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱥᱟᱛᱱᱟ ᱥᱚᱦᱚᱨ ᱥᱚᱦᱟᱣᱟᱞ ᱛᱟᱦᱥᱤᱞ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱥᱟᱛᱱᱟ ᱦᱚᱱᱚᱛ ᱵᱟᱜᱷᱮᱞᱠᱷᱚᱸᱰ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱚᱠᱚᱭᱟᱜ ᱢᱤᱫᱴᱟᱹᱝ ᱟᱹᱰᱤ ᱢᱟᱨᱟᱝ ᱴᱷᱟᱶ ᱨᱤᱣᱟ ᱞᱮᱠᱟᱛᱮ ᱥᱟᱥᱚᱱ ᱞᱮ ᱟ ᱛᱟᱦᱮᱸᱫ ᱾ ᱯᱟᱪᱮ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱟᱹᱝ ᱦᱩᱰᱤᱧ ᱴᱷᱟᱶ ᱤᱝᱜᱽᱨᱟᱹᱡᱽ ᱨᱤᱱ ᱞᱟᱛᱟᱨ ᱡᱟᱢᱤᱫᱟᱨ ᱤᱫᱤ ᱛᱮ ᱥᱟᱥᱚᱱ ᱠᱟᱱᱟ ᱛᱟᱦᱮᱸᱫ ᱾ ᱱᱚᱣᱟ ᱞᱮᱠᱟ ᱜᱮᱞᱢᱤᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ, ᱮᱴᱟᱜ ᱥᱮᱫ ᱠᱷᱚᱱᱱᱟᱢᱠᱤᱱ ᱯᱚᱱᱚᱛ (ᱵᱟᱨᱚᱸᱫᱷᱟ) ᱾ ᱢᱮᱦᱟᱨ, ᱱᱟᱜᱚᱫᱽ ᱯᱚᱱᱚᱛ, ᱥᱚᱦᱟᱣᱟᱞ, ᱠᱚᱴᱤ, ᱡᱟᱥᱚ, ᱟᱨ ᱪᱮᱱᱯᱩᱨᱣᱟ, ᱯᱟᱦᱨᱟ, ᱛᱟᱨᱚᱱ, ᱵᱷᱮᱥᱩᱸᱰᱟ ᱟᱨ ᱠᱟᱢᱛᱟᱼᱨᱟᱡᱩᱞᱟ ᱟᱜ ᱢᱚᱬᱮ ᱪᱚᱵᱮ ᱡᱟᱜᱤᱨ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱛᱱᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱒,᱒᱒᱘,᱙᱓᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱚ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱒᱐᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱙᱗ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱗᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱙.᱑᱗% ᱛᱟᱦᱮᱸ ᱠᱟᱱᱟ ᱾	ᱥᱟᱛᱱᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱘.᱘᱙% ᱢᱮᱱᱟᱜᱼᱟ ᱾

᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱥᱟᱛᱱᱟ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱑᱘,᱖᱘,᱖᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱙᱗᱐,᱑᱑᱕ ᱠᱚᱲᱟ ᱟᱨ ᱘᱙᱘,᱕᱓᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱙᱙@-᱒᱐᱐᱑ ᱨᱮ ᱜᱮᱞ ᱥᱮᱨᱢᱟ ᱜᱨᱛᱷ ᱒᱗.᱕᱓᱒% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱙᱒᱖ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ ᱒᱔᱙/ᱠᱤᱞᱚᱢᱤᱴᱚᱨ᱒ ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱖᱗% ᱦᱚᱲ ᱫᱚ ᱦᱤᱱᱫᱤ, ᱐.᱕᱐% ᱥᱤᱱᱫᱷᱤ ᱟᱨ᱾᱐.᱔᱒% ᱩᱨᱫᱩ ᱫᱚ ᱤᱧᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱥᱟᱛᱱᱟ ᱨᱮ ᱨᱚᱨᱚᱲ ᱯᱟᱹᱨᱥᱤ ᱫᱚ ᱵᱷᱟᱜᱮᱞᱤ ᱠᱟᱱᱟ, ᱚᱠᱚᱭ ᱦᱤᱱᱫᱤ ᱥᱟᱶᱛᱮ ᱗᱒-᱙᱑% ᱥᱚᱢᱟᱱ ᱜᱮᱭᱟ, (ᱡᱟᱨᱢᱟᱱ ᱟᱨ ᱤᱝᱜᱽᱞᱤᱥ ᱞᱟᱹᱜᱤᱫ ᱖᱐% ᱥᱚᱢᱟᱱ ᱨᱮ) ᱟᱨ ᱵᱟᱜᱮᱞᱠᱷᱚᱸᱰ ᱨᱮ ᱗,᱘᱐᱐,᱐᱐᱐ ᱦᱚᱲ ᱞᱮᱠᱟᱛᱮ ᱨᱚᱲ ᱟᱠᱚ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ